cyanic-selkie/wikianc huggingface dataset:
Messages (Google)
Χαρακτηριστικά
Μερικές από τις πιο σημαντικές λειτουργίες του Google Messages είναι:
Παραπομπές
Κατηγορία:Instant messengers Κατηγορία:Μέσα κοινωνικής δικτύωσης Κατηγορία:Google (υπηρεσίες) Κατηγορία:Google Κατηγορία:Λογισμικό Android Κατηγορία:Google (λογισμικά) Κατηγορία:Διαδικτυακές υπηρεσίες Κατηγορία:Android (λειτουργικό σύστημα) Κατηγορία:Τηλεπικοινωνίες
SMILES
Η αρχική προδιαγραφή SMILES ξεκίνησε από τον συγγραφέα Ντέιβιντ Γουάινιγκερ (David Weininger) σε εργαστήριο του USEPA στη Μινεσότα τη δεκαετία του 1980. Έχει αναγνωριστεί η συμμετοχή των Gilman Veith και Rose Russo (USEPA), Albert Leo και Corwin Hansch στο Κολέγιο Pomona για υποστήριξη της εργασίας στα αρχικά στάδια, καθώς και των Arthur Weininger (Pomona, Daylight CIS) και Jeremy Scofield (Cedar River Software, Renton, WA) για τη βοήθειά τους στον προγραμματισμό του συστήματος. Η υπηρεσία προστασίας του περιβάλλοντος (Environmental Protection Agency) χρηματοδότησε το αρχικό σχέδιο ανάπτυξης του SMILES.
Από τότε έχει τροποποιηθεί και επεκταθεί από άλλους και κυρίως από το Daylight Chemical Information Systems. Το 2007, ένα ανοικτό πρότυπο που λέγεται "OpenSMILES" αναπτύχθηκε από την κοινότητα ανοικτού λογισμικού χημείας Blue Obelisk. Άλλες 'γραμμικές' σημειογραφίες περιλαμβάνουν τα Wiswesser Line Notation (WLN), ROSDAL και SYBYL Line Notation (SLN) (Tripos Inc).
Τον Ιούλιο του 2006, η IUPAC εισήγαγε το International Chemical Identifier (InChI) ως ένα πρότυπο για αναπαράσταση τύπων. Το SMILES θεωρείται γενικά ότι έχει το πλεονέκτημα να είναι ελαφρώς πιο εύκολο στην ανάγνωση από τους ανθρώπους από το InChI. Έχει, επίσης, μια πλατιά βάση υποστήριξης λογισμικού με εκτεταμένη θεωρητική υποστήριξη (π.χ. Θεωρία γράφων).
Ορολογία
Ο όρος SMILES αναφέρεται σε μια γραμμική σημειογραφία για κωδικοποίηση μοριακών δομών και συγκεκριμένων στιγμιοτύπων που πρέπει να αποκαλούνται αυστηρά συμβολοσειρές SMILES. Όμως, ο όρος SMILES χρησιμοποιείται επίσης, συνήθως, για να αναφέρεται και σε μια μοναδική συμβολοσειρά SMILES και σε έναν αριθμό συμβολοσειρών SMILES. Το ακριβές νόημα είναι συνήθως φανερό από το περιεχόμενο. Οι όροι "κανονικός" και "ισομερής" μπορεί να οδηγήσουν σε κάποια σύγχυση όταν εφαρμόζονται στο SMILES. Οι όροι περιγράφουν διαφορετικά χαρακτηριστικά των συμβολοσειρών SMILES και δεν αποκλείονται αμοιβαία.
Το αρχικό άρθρο που περιέγραφε τον αλγόριθμο CANGEN ισχυριζόταν ότι παρήγαγε μοναδικές συμβολοσειρές SMILES για γραφικές αναπαραστάσεις μορίων, αλλά ο αλγόριθμος αποτύγχανε για κάποιες απλές περιπτώσεις (π.χ. 1,2-δικυκλοπροπυλαιθάνιο) και δεν μπορεί να θεωρηθεί ως μια σωστή μέθοδος για κανονική αναπαράσταση ενός γραφήματος. Δεν υπάρχει καμιά συστηματική σύγκριση μεταξύ των εμπορικών λογισμικών για να ελεγχθούν αν τέτοια ελαττώματα υπάρχουν σε αυτά τα πακέτα.
Η σημειογραφία SMILES επιτρέπει τον ορισμό της διαμόρφωσης σε κέντρα τετράεδρων και γεωμετρία διπλού δεσμού. Αυτά είναι δομικά χαρακτηριστικά που δεν μπορούν να οριστούν μόνο από τη σύνδεση και το SMILES που κωδικοποιεί αυτήν την πληροφορία ορίζεται ως ισομερές SMILES. Ένα σημαντικό χαρακτηριστικό αυτών των κανόνων είναι ότι επιτρέπουν αυστηρό μερικό ορισμό της εναντιομέρειας. Ο όρος ισομερές SMILES εφαρμόζεται επίσης στο SMILES στο οποίο καθορίζονται ισότοπα.
Ορισμός με βάση το γράφημα
Με όρους μιας υπολογιστικής διαδικασίας με βάση ένα γράφημα, το SMILES είναι μια συμβολοσειρά που παίρνεται εκτυπώνοντας τους εμφανιζόμενους κόμβους συμβόλων σε μια διέλευση δένδρου με αναζήτηση κατά βάθος ενός χημικού γραφήματος. Το χημικό γράφημα περικόπτεται αρχικά για να αφαιρεθούν τα άτομα του υδρογόνου και οι κύκλοι ανοίγουν για να το μετατρέψουν σε ένα επικαλύπτον δένδρο. Όπου έχουν σπάσει κύκλοι, συμπεριλαμβάνονται αριθμητικές ετικέτες επιθημάτων για να δείξουν τους συνδεδεμένους κόμβους. Οι παρενθέσεις χρησιμοποιούνται για να δείξουν σημεία διακλάδωσης στο δένδρο.
Άτομα
Τα άτομα αναπαριστώνται με την τυπική συντόμευση των χημικών στοιχείων, σε αγκύλες, όπως [Au] για τον χρυσό. Οι αγκύλες μπορούν να παραληφθούν για το "οργανικό υποσύνολο" των B, C, N, O, P, S, F, Cl, Br και I. Όλα τα άλλα στοιχεία πρέπει να περικλείονται σε αγκύλες. Αν παραλείπονται οι αγκύλες, υποτίθεται ότι είναι ο κατάλληλος αριθμός των υπονοούμενων ατόμων υδρογόνου· παραδείγματος χάρη, το SMILES για το νερό είναι απλώς O.
Ένα άτομο που έχει ένα ή περισσότερα ηλεκτρικά φορτία περικλείεται σε αγκύλες, ακολουθούμενο από το σύμβολο Η αν είναι συνδεμένο με ένα ή περισσότερα άτομα υδρογόνου, που ακολουθείται από τον αριθμό των ατόμων του υδρογόνου (ως συνήθως το ένα παραλείπεται, π.χ. NH4 για το αμμώνιο), έπειτα το σύμβολο '+' για ένα θετικό φορτίο ή '-' για ένα αρνητικό φορτίο. Ο αριθμός των φορτίων καθορίζεται μετά το σύμβολο (εκτός και είναι μόνο ένα)· όμως, μπορεί να γραφτεί επίσης το σύμβολο τόσες φορές όσες τα φορτία του ιόντος: αντί για "Ti+4", μπορεί να γραφτεί "Ti++++" (τιτάνιο IV, Ti4+). Συνεπώς, το ανιόν υδροξειδίου απεικονίζεται ως [OH-], το κατιόν οξωνίου ως [OH3+] και το κατιόν κοβαλτίου III (Co3+) είναι είτε [Co+3] ή [Co+++].
Δεσμοί
Δεσμοί μεταξύ ατόμων αλειφατικών ενώσεων θεωρούνται απλοί εκτός και ορίζονται αλλιώς και συνεπάγονται από τη γειτνίαση με τη συμβολοσειρά SMILES. Παραδείγματος χάρη, το SMILES για την αιθανόλη μπορεί να γραφτεί ως CCO. Ετικέτες τερματισμού δακτυλίου χρησιμοποιούνται για να δείξουν τη σύνδεση μεταξύ μη γειτονικών ατόμων στη συμβολοσειρά SMILES, η οποία για το κυκλοεξάνιο και το διοξάνιο μπορούν να γραφτούν ως C1CCCCC1 και O1CCOCC1 αντίστοιχα. Για έναν δεύτερο δακτύλιο, η ετικέτα θα είναι 2 (ναφθαλίνιο: c1cccc2c1cccc2 (σημειώστε πεζό γράμμα για αρωματικές ενώσεις)) κ.ο.κ. Αφού φτάσει το 9, πρέπει να προηγείται στην ετικέτα ένα '%', για να το διαφοροποιήσει από δύο διαφορετικές ετικέτες συνδεμένες στο ίδιο άτομο (~C12~ σημαίνει ότι το άτομο του άνθρακα έχει τις ετικέτες τερματισμού δακτυλίου 1 και 2, ενώ ~C%12~ δείχνει μόνο μια ετικέτα την 12). Διπλοί, τριπλοί και τετραπλοί χημικοί δεσμοί αναπαριστώνται με τα σύμβολα '=', '#', και '$' αντίστοιχα όπως φαίνεται από τα SMILES O=C=Ο (διοξείδιο του άνθρακα), C#N (υδροκυάνιο) και [Ga-]$[As+] (αρσενικούχο γάλλιο).
Αρωματικότητα
Τα αρωματικά άτομα C, O, S και N εμφανίζονται με πεζά γράμματα 'c', 'o', 's' και 'n' αντίστοιχα. Τα βενζόλιο, πυριδίνη και φουράνιο μπορούν να απεικονιστούν από το SMILES ως c1ccccc1, n1ccccc1 και o1cccc1 αντίστοιχα. Οι δεσμοί μεταξύ των αρωματικών ατόμων είναι, από προεπιλογή, αρωματικοί αν και αυτοί μπορούν να οριστούν σαφώς με το σύμβολο ':'. Τα αρωματικά άτομα μπορούν να ενωθούν μόνο μεταξύ τους και το διφαινύλιο μπορεί να παρασταθεί ως c1ccccc1-c2ccccc2. Το αρωματικά ενωμένο άζωτο με το υδρογόνο, όπως συμβαίνει στο πυρρόλιο πρέπει να παρασταθεί ως [nH] και το ιμιδαζόλιο γράφεται με τη σημειογραφία SMILES ως n1c[nH]cc1.
Οι αλγόριθμοι Daylight και OpenEye για τη δημιουργία κανονικών SMILES διαφέρουν στην συμπεριφορά τους ως προς την αρωματικότητα.
Διακλάδωση
Οι διακλαδώσεις απεικονίζονται με παρενθέσεις, όπως στο CCC(=O)Ο για το προπανικό οξύ και C(F)(F)F για το τριφθορομεθάνιο. Υποκατεστημένοι δακτύλιοι μπορούν να γραφτούν με το σημείο διακλάδωσης στον δακτύλιο όπως απεικονίζεται από το SMILES COc(c1)cccc1C#N και COc(cc1)ccc1C#N που κωδικοποιεί τα ισομερή της 3 και 4-κυανοανισόλης. Η γραφή του SMILES με αυτόν τον τρόπο για υποκατεστημένους δακτυλίους μπορεί να τους κάνει πιο αναγνώσιμους από τους ανθρώπους.
Στερεοχημεία
Η στερεοχημική δομή στον τετραεδρικό άνθρακα καθορίζεται από @ ή @@. Η L-αλανίνη, το πιο κοινό εναντιομερές του αμινοξέος αλανίνη μπορεί να γραφτεί ως N[C@@H](C)C(=O)O. Ο προσδιοριστής @@ δείχνει ότι, όταν βλέπετε από το άζωτο μαζί με τον δεσμό στο κέντρο του εναντιομερούς, η σειρά των υποκαταστατών υδρογόνου (H), μεθυλίου (C) και καρβοξυλίου (C(=O)O) εμφανίζονται δεξιόστροφα. Η D-αλανίνη μπορεί να γραφτεί ως N[C@H](C)C(=O)O. Η σειρά των υποκαταστατών στη συμβολοσειρά SMILES είναι πολύ σημαντική και η D-αλανίνη μπορεί επίσης να κωδικοποιηθεί ως N[C@@H](C(=O)O)C.
Ισότοπα
Τα ισότοπα χαρακτηρίζονται με έναν αριθμό ίσο με την ακέραιη ισοτοπική μάζα που προηγείται του ατομικού συμβόλου. Το βενζόλιο στο οποίο ένα άτομο άνθρακα-14 γράφεται ως [14c]1ccccc1 και το δευτεριωμένο χλωροφόρμιο είναι [2H]C(Cl)(Cl)Cl.
Εφαρμογή σε μερικά μόρια
Απεικόνιση ενός μορίου με περισσότερους από 9 δακτυλίους, κεφαλοστατίνη-1 (μια στεροειδή τριςδεκακυκλική πυραζίνη με τον εμπειρικό τύπο C54H74N2O10:
Ξεκινώντας με την πιο αριστερή μεθυλομάδα στο σχήμα:
<tt>C[C@@](C)(O1)C[C@@H](O)[C@@]1(O2)[C@@H](C)[C@@H]3CC=C4[C@]3(C2)C(=O)C[C@H]5[C@H]4CC[C@@H](C6)[C@]5(C)Cc(n7)c6nc(C[C@@]89(C))c7C[C@@H]8CC[C@@H]%10[C@@H]9C[C@@H](O)[C@@]%11(C)C%10=C[C@H](O%12)[C@]%11(O)[C@H](C)[C@]%12(O%13)[C@H](O)C[C@@]%13(C)CO</tt>
Σημειώστε ότι το '%' εμφανίζεται μπροστά από τον δείκτη των ετικετών τερματισμού δακτυλίου πάνω από 9· δείτε την ενότητα Δεσμοί παραπάνω.
Επεκτάσεις
Το SMARTS (Smiles arbitrary target specification) είναι μια γραμμική σημειογραφία για την προδιαγραφή των υποδομικών προτύπων στα μόρια. Αν και χρησιμοποιεί πολλά από τα ίδια σύμβολα με το SMILES, επιτρέπει επίσης άτομα και δεσμούς με χαρακτήρες υποκατάστασης, που μπορεί να χρησιμοποιηθεί για καθορισμό υποδομικών ερωτημάτων στην αναζήτηση χημικής βάσης δεδομένων. Μια συνηθισμένη παρανόηση είναι ότι η υποδομική αναζήτηση με βάση το SMARTS εμπεριέχει τη συμφωνία των συμβολοσειρών SMILES και SMARTS. Στην πραγματικότητα, και οι δυο συμβολοσειρές SMILES και SMARTS μετατρέπονται πρώτα σε εσωτερικές γραφικές αναπαραστάσεις που αναζητούνται για ισομορφισμό στο γλωσσάρι της θεωρίας των γράφων. Το SMIRKS είναι μια γραμμική σημειογραφία για καθορισμό των μετασχηματισμών των αντιδράσεων.
Μετατροπή
Το SMILES μπορεί να μετατραπεί πάλι σε δισδιάστατες αναπαραστάσεις χρησιμοποιώντας αλγορίθμους δημιουργίας διαγραμμάτων δομής (Helson, 1999). Αυτή η μετατροπή δεν είναι πάντα σαφής. Η μετατροπή σε τρισδιάστατη αναπαράσταση πετυχαίνεται με προσεγγίσεις ελαχιστοποίησης της ενέργειας. Υπάρχουν πολλά βοηθήματα που μετατροπής που είναι μεταφορτώσιμα και με βάση το διαδίκτυο.
Προγράμματα λογισμικού σχετικά με το SMILES
Κατηγορία:Χημική ονοματολογία
Κράσιμιρ Γκαϊντάρσκι
Ο Κράσιμιρ Γκαϊντάρσκι (γεννημένος στις 23 Φεβρουαρίου 1983) είναι Βούλγαρος παλαίμαχος διεθνής πετοσφαιριστής. Έχει ύψος 204εκ και αγωνιζόταν στη θέση του κεντρικού.
Καριέρα
Ο Κράσιμιρ Γκαϊντάρσκι υπέγραψε το πρώτο του επαγγελματικό συμβόλαιο με τη Λέφσκι Σόφιας, ομάδα της Βουλγαρίας. Στην Λέφσκι παρέμεινε μέχρι το 2007 έχοντας καταφέρει να κατακτήσει πέντε πρωταθλήματα Βουλγαρίας (2002, 2003, 2004, 2005, 2006) και τρία κύπελλα (2003, 2005, 2006).
Το 2007 αποφάσισε να συνεχίσει την καριέρα του εκτός Βουλγαρίας και βρέθηκε στην Ελλάδα για λογαριασμό του Ολυμπιακού Πειραιώς. Στην ομάδα του Πειραιά παρέμεινε για δύο χρόνια έχοντας καταφέρει να κατακτήσει το εγχώριο νταμπλ του 2009.
Το 2009 ταξίδεψε στη Γερμανία για λογαριασμό της SCC Βερολίνου, στην οποία παρέμεινε για λίγους μόνο μήνες, καθώς μέσα στο 2010 μετεγγράφη στην ρωσική Νιεφτγιάνικ Αρινμπούρκ. Το 2011 βρέθηκε στο Ιράν για λογαριασμό της Καλέ Αμόλ.
Το 2012 επέστρεψε στη Βουλγαρία και την Λέφσκι Σόφιας, ωστόσο το 2013 μετεγγράφη στην τοπική Γκάμπροβο, η οποία αποτέλεσε και την τελευταία ομάδα της επαγγελματικής του καριέρας.
Διεθνείς συμμετοχές
Ο Κράσιμιρ Γκαϊντάρσκι ήταν διεθνής με την εθνική ομάδα πετοσφαίρισης της Βουλγαρίας από το 2003 και μέχρι το 2011, έχοντας πραγματοποιήσει περισσότερες από 50 συμμετοχές. Επίσης, έχει κατακτήσει σε διεθνείς διοργανώσεις δύο χάλκινα μετάλλια.
Πηγές
Κατηγορία:Βούλγαροι πετοσφαιριστές Κατηγορία:Πετοσφαιριστές ΟΣΦΠ
Γόρδιος
Ο Γόρδιος ήταν ένας φτωχός Φρύγας, που είχε λίγη καλλιεργήσιμη γη και δύο ζευγάρια βόδια. Με το ένα όργωνε, με το άλλο έσερνε την άμαξά του.
Κάποτε, εκεί που όργωνε, ένας αετός κάθισε στον ζυγό της άμαξας και έμεινε εκεί μέχρι την ώρα που έπρεπε να λυθούν τα βόδια. Τόσο εντυπωσιάστηκε από το θέαμα ώστε πήγε να αναφέρει το θεϊκό σημάδι στους Τελμησσείς μάντεις, διότι οι Τελμησσείς είχαν τη σοφία να εξηγούν θεϊκά σημάδια και η μαντική τέχνη μεταδιδόταν σ' αυτούς από γενιά σε γενιά, ακόμη και στις γυναίκες και στα παιδιά.
Καθώς πλησίασε σε κάποιο χωριό τους, συνάντησε μια κοπέλα που έπαιρνε νερό και της διηγήθηκε την ιστορία με τον αετό. Αυτή, που καταγόταν επίσης από μαντική γενιά, του είπε να γυρίσει στον ίδιο τόπο και να θυσιάσει στον Δία. Ο Γόρδιος παντρεύτηκε το κορίτσι και γέννησαν ένα γιο, τον Μίδα. Ο Μίδας ήταν ήδη ένα όμορφο και άξιο παλικάρι.
Όταν ξέσπασε εμφύλιος πόλεμος ανάμεσα στους Φρύγες, οι εμπόλεμοι πήραν χρησμό ότι μια άμαξα θα τους φέρει τον βασιλιά. Ενώ τα συζητούσαν αυτά, έφτασε ο Μίδας με τον πατέρα του και τη μητέρα του και σταμάτησε την άμαξα για να δει τη σύναξη. Οι Φρύγες ρώτησαν το μαντείο και πήραν την απάντηση ότι αυτός είναι ο άνθρωπός που τους είπε ο θεός ότι θα φέρει την άμαξα. Έκαναν λοιπόν τον Μίδα βασιλιά τους και αυτός σταμάτησε την εξέγερση και αφιέρωσε την άμαξα του πατέρα του στον Δία τον βασιλιά, για να τον ευχαριστήσει που έστειλε τον αετό.
Πηγή
Κατηγορία:Μυθικοί βασιλείς της Φρυγίας
Μεχμέτ
Πρόκειται για κύριο μουσουλμανικό όνομα που απαντάται ιδίως στους Τούρκους εκ του αραβικού «Μωχάμετ» ή «Μωχαμέτ» που αποδίδεται στην ελληνική γλώσσα ως «Μωάμεθ». Το επίθετο αυτό προερχόμενο από την αραβική γλώσσα, σημαίνει «αξιέπαινος», «διαπρεπής». Το όνομα Μεχμέτ φέρουν οι Τούρκοι ως ταυτόσημο του Μωάμεθ.
Το όνομα αυτό χρησιμοποιήθηκε και από τους Βυζαντινούς χρονογράφους με διάφορες παραλλαγές ως «Μεχμέτης» (που κατέληξε και «Μεμέτης»), «Μαχουμέτης», και «Μαχουμέντ».
Ντάνιελ Ρισχ
Ο Ντάνιελ Ρις (γεννημένος στις 5 Μαρτίου 1978) είναι πολιτικός του Λιχτενστάιν και σημερινός πρωθυπουργός του Λιχτενστάιν. Διετέλεσε προηγουμένως αντιπρόεδρος της κυβέρνησης και υπουργός Υποδομών, Οικονομικών Υποθέσεων και Αθλητισμού από το 2017 έως το 2021, στην κυβέρνηση του Άντριαν Χάσλερ.
Πρώιμη καριέρα
Ο Ρις ολοκλήρωσε προηγουμένως το σχολείο δευτεροβάθμιας εκπαίδευσης του Λίχτενσταϊν στη Βαντούζ από το 1990 έως το 1998 και έλαβε επαγγελματικό απολυτήριο. Αργότερα σπούδασε διοίκηση επιχειρήσεων στα ελβετικά πανεπιστήμια του Αγίου Γάλλου και της Ζυρίχης, καθώς και στο Πανεπιστήμιο Ludwig-Maximilian στο Μόναχο από το 1999 έως το 2003. Αποφοίτησε με πτυχίο στα οικονομικά (lic. Oec. Publ.) από το Πανεπιστήμιο της Ζυρίχης.
Ξεκίνησε στη συνέχεια διδακτορικές σπουδές στην πληροφορική επιχειρήσεων στο Πανεπιστήμιο του Φράιμπουργκ το 2004 και από το 2006 έως το 2007 ήταν επισκέπτης μελετητής στο Πανεπιστήμιο της Μελβούρνης, στο πλαίσιο μιας ερευνητικής διαμονής. Κατά τη διάρκεια αυτής της περιόδου, εργάστηκε επίσης ως λέκτορας στο Πανεπιστήμιο Εφαρμοσμένων Επιστημών της Βορειοδυτικής Ελβετίας. Ολοκλήρωσε τις σπουδές του στο Φράιμπουργκ το 2007 και έλαβε διδακτορικό στα οικονομικά (dr. Rer. Pol. ).
Από το 2007 ήταν υπεύθυνος Έργου, επικεφαλής πωλήσεων και διευθυντής μάρκετινγκ στην Unic AG, εταιρεία συμβούλων επιχειρήσεων ηλεκτρονικού εμπορίου, στη Ζυρίχη και τη Βέρνη. Από το 2015 μέχρι την είσοδό του στην κυβέρνηση το 2017, εργάστηκε ως Chief Marketing Officer στη Liechtensteinische Post.
Από το 2015 έως το 2017, ήταν μέλος του διοικητικού συμβουλίου σε ένα φόρουμ του Λίχτενσταϊν για την τεχνολογία πληροφοριών και επικοινωνιών (IKT Forum Liechtenstein).
Πολιτική καριέρα
Από το 2016 ο Ρις είναι μέλος του προεδρείου της φιλελεύθερης-συντηρητικής Πατριωτικής Ένωσης (VU). Μετά τις γενικές εκλογές του Λιχτενστάιν το 2017, προτάθηκε ως αντιπρόεδρος της κυβέρνησης σε μια κυβέρνηση συνασπισμού με το εθνικό-συντηρητικό Κόμμα Προοδευτικών Πολιτών (FBP). Ως αντιπρόεδρος της κυβέρνησης, διετέλεσε επίσης υπουργός Υποδομών, Οικονομικών Υποθέσεων και Αθλητισμού. Έγινε τελικά πρωθυπουργός μετά τις γενικές εκλογές του 2021, επικεφαλής μιας νέας κυβέρνησης συνασπισμού με την Σαμπίνε Μονάουνι του FBP.
Προσωπική ζωή
Από το 2009, ο Ρις είναι μέλος της Ιδρυτικής Επιτροπής, της Οργανωτικής Επιτροπής και του Φορέα Παροχής του FL1. Φεστιβάλ LIFE στο Σάαν. Είναι παντρεμένος με την Γιάσμιν Σέντλερ (γεννήθηκε στις 20 Οκτωβρίου 1974) και έχει δύο παιδιά.
Εξωτερικοί σύνδεσμοι
Ρις Ρις Ρις
Λαγού Λασιθίου
Το Λαγού είναι χωριό και έδρα ομώνυμης κοινότητος του δήμου Οροπεδίου Λασιθίου, της περιφερειακής ενότητα Λασιθίου της Κρήτης. Σύμφωνα με την απογραφή του 2011 έχει 46 κατοίκους. Απέχει 46 χιλιόμετρα από τον Άγιο Νικόλαο και 57 από το Ηράκλειο. Είναι κτισμένο σε υψόμετρο 830 μ.
Ιστορικά στοιχεία
Το οροπέδιο Λασιθίου κατά τα πρώτα ενετικά χρόνια ήταν εστία αναβρασμού και έδρα συχνών επαναστάσεων εναντίον των Βενετών, με αποτέλεσμα οι Βενετοί το 1364 να αποφασίσουν να καταστρέψουν τα χωριά του οροπέδιου και να απαγορεύσουν την κατοίκηση σε αυτό. Το 1465 όμως αποφασίστηκε να αρχίσει πάλι η καλλιέργεια σιτηρών στο οροπέδιο, αρχίζοντας τότε η εποχική κατοίκηση του οροπεδίου κατά τη σπορά και τη συγκομιβή. Αυτοί οι προσωρινοί οικισμοί - μετόχια έγιναν με τον καιρό μόνιμοι οικισμοί. Ένα από αυτά τα μετόχια ήταν και το μετόχι Λαγού, Mettochio di Lago όπως αναφέρεται στην απογραφή του Καστροφύλακα το 1583, ο οποίος όμως δεν καταγράφει τον πληθυσμό του. Το όνομα προέρχεται από το όνομα του πρώτου οικιστή, καθώς μνημονεύεται σε έγγραφα της εποχής το επώνυμο Λαγός. Ο Φραντσέσκο Μπαζιλικάτα το αναφέρει και στη δική του απογραφή το 1630, ως metochio Lagu με 10 σπίτια. Στην τουρκική απογραφή του 1671 είχε 29 χαράτσια.
Στην απογραφή η οποία διεξήχθη από τους Αιγυπτίους το 1834, το Λαγού αναφέρεται μαζί με το Πινακιανό και είχε αμιγώς χριστιανικό πληθυσμό, με συνολικά 20 οικογένειες να κατοικούν στα δύο χωριά. Στην απογραφή του 1881 υπάγοταν στον δήμο Τζερμιάδω και σύμφωνα με την απογραφή είχε μαζί με το Πινακιανό 141 χριστιανούς κατοίκους. Στην απογραφή του 1900 είχε 96 κατοίκους και υπαγόταν στον ίδιο δήμο. Το 1920 είχε οριστεί έδρα αγροτικού δήμου. Το 1925 προσαρτήθηκε στην κοινότητα Τζερμιάδου. Το 1948 ορίστηκε έδρα ομώνυμης κοινότητας η οποία διατηρήθηκε μέχρι την Καποδιστριακή διοικητική διαίρεση το 1997, όταν εντάχθηκε στον δήμο Οροπεδίου Λασιθίου.
Δείτε: Κοινότητα Λαγού
Αναλυτικά η δημογραφική πορεία του χωριού σύμφωνα με τις απογραφές:
Παραπομπές
Κατηγορία:Χωριά του νομού Λασιθίου Κατηγορία:Δήμος Οροπεδίου Λασιθίου
Πρόνευση
Στη ναυτική ορολογία Πρόνευση ή Προνευστασμός (κοινώς σκαμπανέβασμα, pitching) καλείται η κατά το διάμηκες ταλάντωση πλοίου, σε αντίθεση με τη διατοίχιση που γίνεται κατά το εγκάρσιο άξονα του πλοίου.
Ο προνευστασμός συνήθως δεν αποκτά την ένταση του διατοιχισμού, πλην όμως προκαλεί σοβαρές κοπώσεις στο σκάφος.
Ο εντονότερος προνευστασμός παρατηρείται όταν το μήκος του κύματος είναι ίσο ή μεγαλύτερο του μήκους του πλοίου καθώς και όταν η περίοδος πρόνευσης γίνει ίση με τη περίοδο του κύματος. Σε τέτοια περίπτωση μόνο η μείωση της ταχύτητας μπορεί να επιφέρει ανακούφιση στη καταπόνηση του πλοίου.
Πολλά ναυτικά ατυχήματα έχουν συμβεί όταν πλοία μεγάλου σχετικά μήκους βρέθηκαν επανειλημμένα σε κορυφή κύματος με τα ακραία μέρη, πλώρης και πρύμνης, ελεύθερα με αποτέλεσμα να αποκόπτονται σε δύο μέρη.
Άλλες μορφές ταλάντωσης πλοίου είναι η διατοίχιση και η ανάπαλση.
Δείτε επίσης
Κατηγορία:Πλοίο Κατηγορία:Ευστάθεια πλοίου Κατηγορία:Ναυτική τέχνη Κατηγορία:Ναυτική ορολογία
Λευτέρης Βερυβάκης
Ο Ελευθέριος (Λευτέρης) Βερυβάκης (Χανιά, 21 Ιανουαρίου 1935 - Μπαλί Ρεθύμνου, 6 Αυγούστου 2012) ήταν Έλληνας δικηγόρος και πολιτικός, που ψηφίστηκε βουλευτής και διετέλεσε πολλές φορές υπουργός. Υπήρξε ηγέτης της νεολαίας της Ένωσης Κέντρου και στη συνέχεια ένα από τα ιδρυτικά στελέχη του ΠΑΣΟΚ, ενώ διακρίθηκε για την αντιστασιακή του δράση, κατά την περίοδο της Χούντας.
Ήταν γιος του αντιστράτηγου Δημητρίου Βερυβάκη, και αδελφός του στρατηγού Ιωάννη Βερυβάκη, αρχηγού ΓΕΣ και ΓΕΕΘΑ.
Η πορεία του
Γεννήθηκε τον Ιανουάριο του 1935 στα Χανιά και σπούδασε Νομικά, Πολιτικές και Οικονομικές Επιστήμες στο Πανεπιστήμιο Αθηνών. Υπήρξε στέλεχος της νεολαίας του κόμματος των Φιλελευθέρων κατά τη διάρκεια της δεκαετίας του ΄50, αλλά και πρόεδρος της νεολαίας της Ενώσεως Κέντρου, στην αρχή της δεκαετίας του ΄60, όταν παράλληλα εργαζόταν σαν δικηγόρος. Στις 21 Απριλίου του 1967 εκδηλώθηκε το κίνημα των συνταγματαρχών και ο Βερυβάκης έσπευσε αμέσως να ενταχθεί σε αντιστασιακή ομάδα.
Τον Ιούνιο του ίδιου έτους συνελήφθη από τα όργανα της δικτατορίας, ανακρίθηκε και αργότερα καταδικάσθηκε σε 13ετή φυλάκιση, αλλά αμνηστεύθηκε το Δεκέμβριο. Το καλοκαίρι του 1968 συνελήφθη εκ νέου, μετά την απόπειρα σε βάρος του Γ. Παπαδόπουλου στο Σούνιο σαν άμεσος συνεργάτης του Αλέκου Παναγούλη. Βασανίστηκε άγρια στα κρατητήρια της ΕΑΤ/ΕΣΑ και καταδικάσθηκε σε ισόβια δεσμά. Παρέμεινε έγκλειστος σε διάφορες φυλακές έως το 1973 οπότε αφέθηκε ελεύθερος, βάσει αμνηστίας που παραχώρησε το καθεστώς.
Μετά την αποκατάσταση της δημοκρατίας εντάχθηκε στο ΠΑΣΟΚ, εκλέχθηκε βουλευτής και διετέλεσε υπουργός σε διάφορα υπουργεία στις κυβερνήσεις του Ανδρέα Παπανδρέου. Υπήρξε μέλος πολλών επιτροπών διαφάνειας, οικονομικών και ελέγχου της δημόσιας ζωής. Από το 1990 έως το 1996 ήταν μέλος της Κεντρικής Επιτροπής του ΠΑΣΟΚ. Εκλέχτηκε βουλευτής Β΄ Αθηνών για πρώτη φορά το 1977 και επανεκλέχτηκε σε όλες τις εκλογικές αναμετρήσεις μέχρι το 2000. Στις εκλογές του 2000 ήταν πρώτος επιλαχών και το 2003 αντικατέστησε στη Βουλή τον Ευάγγελο Γιαννόπουλο μετά το θάνατο του τελευταίου.
Απεβίωσε τις απογευματινές ώρες της 6ης Αυγούστου 2012, κατά τη διάρκεια των διακοπών του στην Κρήτη, όταν αισθάνθηκε ξαφνική αδιαθεσία την ώρα που κολυμπούσε και εξέπνευσε στο ασθενοφόρο από καρδιακή ανακοπή, σε ηλικία 77 ετών. Για το θάνατο του Λευτέρη Βερυβάκη εξέδωσε ανακοίνωση ο Πρόεδρος της βουλής Ευ. Μεϊμαράκης
Παραπομπές
Κατηγορία:Αντιδικτατορικός αγώνας Κατηγορία:Έλληνες δικηγόροι Κατηγορία:Βουλευτές Β΄ Αθηνών Κατηγορία:Βουλευτές εκλεγμένοι με το ΠΑΣΟΚ Κατηγορία:Έλληνες υπουργοί Εθνικής Παιδείας και Θρησκευμάτων Κατηγορία:Έλληνες υπουργοί Κοινωνικών Ασφαλίσεων Κατηγορία:Έλληνες υπουργοί Βιομηχανίας, Ενέργειας και Τεχνολογίας Κατηγορία:Κρητικοί
Ζάρια
Η Ζάρια ή Ζόρια είναι η θεά της ομορφιάς στη σλαβική μυθολογία, ενώ σχετιζόταν επίσης με την αυγή. Λατρευόταν από τους πιστούς της με το χαρακτηρισμό "ουράνια νύφη", ενώ το χάραμα κάθε μέρας της απεύθυναν χαιρετισμό ως την "λαμπρότερη, αγνότερη, υπέρτατη κυρά". Επίσης, ήταν γνωστή ως ιέρεια των υδάτων, η οποία είχε υπό την αιγίδα της τους πολεμιστές.
Στα ρωσικά και σε άλλες σλαβικές γλώσσες, Ζόρα (Зора) ή Ζάρυα (заря) σημαίνει "ανατολή" ή "άστρο της αυγής".
Παραπομπές
Κατηγορία:Θεότητες της αγάπης, του έρωτα και της λαγνείας
Πάλλη Έβρου
Η Πάλλη είναι πεδινός οικισμός (υψόμετρο 60 μ.) στο βορειότερο άκρο του νομού Έβρου, στη δημοτική ενότητα Τριγώνου (πρώην δήμος Τριγώνου) του Δήμου Ορεστιάδας.
Βρίσκεται πάνω από τον ποταμό Άρδα, στο τριεθνές σημείο μεταξύ Ελλάδας, Βουλγαρίας και Τουρκίας.
Ιστορικά στοιχεία
Τον Ιούλιο του 1920, με τη Συνθήκη των Σεβρών, η Θράκη προσαρτάται οριστικά στην Ελλάδα. Αρχικά, στην Πάλλη το ελληνικό στοιχείο ήταν μειοψηφία έναντι των Οθωμανών. Με την ανταλλαγή των πληθυσμών το 1923, εγκαταστάθηκαν στο χωριό πρόσφυγες από το γειτονικό Μιχαλίτσι της Βόρειας Θράκης (το Μιχαλίτσι ανήκε στο δήμο του Σκουτάρεως της Βόρειας Θράκης και το 1907 αριθμούσε 650 Έλληνες κατοίκους). Αργότερα το 1925, στην Πάλλη εγκαταστάθηκαν και αρκετοί κάτοικοι των Πετρωτών για οικονομικούς λόγους.
Mια άλλη εκδοχή των ιστορικών στοιχείων είναι η εξής:
Ο οικισμός της Πάλλης ιδρύθηκε το 1926 από κατοίκους με προέλευση τον οικισμό Πετρωτά του Δήμου Τριγώνου. Εκεί πηγαίνουν και εγκαθίστανται λίγο αργότερα τρεις οικογένειες από τον Πεντάλοφο και το έτος 1947 πέντε ή έξη οικογένειες προερχόμενες από το Μιχαλίτσι της Βόρειας Θράκης. Κοντά σ’ ένα λόφο κτισμένο και πέρα από το ρέμα με το όνομα Παραμπού ή Παραμπρού υπήρχε τότε επίσης και το χωριό Μπουλντούρκιοϊ. Εκεί ζούσαν μέχρι το 1947 απροσδιόριστες αριθμητικά τούρκικες οικογένειες. Είχαν δικό τους τζαμί και σχολείο.
Οι πρώτοι κάτοικοι της Πάλλης, χριστιανοί ως προς το θρήσκευμα και Έλληνες ως προς την καταγωγή, συγκατοικούν για μια συγκεκριμένη χρονική περίοδο στο παλιό χωριό Μπουλντούρκιοϊ με τις τούρκικες οικογένειες, οι οποίες εγκαταλείπουν το 1941 το χωριό αυτό, επιστρέφουν σ’ αυτό λίγο αργότερα και φεύγουν οριστικά από εκεί λόγω του εμφυλίου πολέμου το 1947. Για την αποφυγή τυχόν παρεξήγησης θα πρέπει να σημειωθεί ότι δεν υπάρχει γεωγραφική ταύτιση των οικισμών Πάλλης και Μπουλντούρκιοϊ.
Ο κάτοικος Αυτζής Σιδέρης βασιζόμενος σε μαρτυρίες του πατέρα του, μας λέει: «Το 1926 ήρθε ένας μηχανικός με τόπο καταγωγής τη Σάμο και ρώτησε τους Έλληνες κατοίκους που θα ήθελαν να γίνει το χωριό τους. Αυτοί πρότειναν αρχικά το σημείο «Αλή αγά τσεσμέ». Σε εκείνη την τοποθεσία υπήρχε λίγο νερό και δεν θα επαρκούσε για όλο το χωριό. Μετά πρότειναν να γίνει το χωριό στη σημερινή τοποθεσία με αντικατάσταση τούρκικων αγροτεμαχίων».
Από το 1926 μέχρι το 1930 λειτουργούσε μεν ελληνικό δημοτικό σχολείο στην Πάλλη σ’ ένα ενοικιαζόμενο δωμάτιο ενός σπιτιού. Το 1930 κτίζεται δίπλα στο δημοτικό σχολείο, όπως αυτό υπάρχει σήμερα, ένα κτίριο το οποίο λειτουργεί από εκείνη τη χρονιά εν μέρει ως εκκλησία μέχρι το 1934 και ως δημοτικό σχολείο μέχρι το 1952. Το 1952 κτίζεται το ανενεργό αλλά διασωθέν ως και σήμερα δημοτικό σχολείο Πάλλης το οποίο ήταν τριθέσιο. Επειδή ο αριθμός των μαθητριών και μαθητών ήταν αρκετά μεγάλος λειτουργούσαν τα καφενεία του Σωτηρούδη Κωνσταντίνου καθώς και του Τζαπώνη Γιώργου και μια αίθουσα του οικοτροφείου Πάλλης και ως σχολικές τάξεις. « Το 1949 λόγω του ανταρτομαζώματος στέλνονται στις παιδουπόλεις, όπως αυτής της Σύρου, και ορισμένα παιδιά από την Πάλλη. Η εκκλησία του οικισμού η οποία αρχικά θεμελιώθηκε στο χώρο όπου σήμερα φιλοξενείται η «παιδική χαρά», κτίζεται το 1934 στη θέση όπου υπάρχει και σήμερα και παίρνει το όνομα «Παναγιά-Κοιμήσεως της Θεοτόκου» το 1961 από τον τότε μητροπολίτη Διδυμοτείχου Κωσταντίνο.
Διοικητικές Μεταβολές
Μέχρι το 1929 το χωριό Πάλλη ανήκε στην κοινότητα Ορμενίου, οπότε και αποσπάζεται από αυτήν και προσαρτάται στην κοινότητα Δικαίων μαζί με τα χωριά Δίκαια και Δίλοφο. Το 1954 στην κοινότητα Δικαίων προστίθεται και το χωριό Κριός. Με τη διοικητική μεταρρύθμιση του 1997 του σχεδίου Καποδίστρια, η Πάλλη εντάσσεται στο νεοσυσταθέντα δήμο Τριγώνου με έδρα τα Δίκαια. Με τη διοικητική μεταρρύθμιση του σχεδίου Καλλικράτη το 2011, ο Δήμος Τριγώνου προσαρτάται στον Δήμο Ορεστιάδας και μετονομάζεται σε δημοτική ενότητα Τριγώνου.
Όνομα
Ως προς την ονομασία του σημερινού οικισμού υπάρχουν δύο πιθανές εκδοχές.
Σύμφωνα με την 1η εκδοχή το όνομα Πάλλη προέκυψε από τη ρήση του μηχανικού από τη Σάμο ο οποίος βλέποντας το βαλτώδες έδαφος πάνω στο οποίο είναι κτισμένος ο οικισμός είπε πως θα χρειαζόταν αγώνας, πάλη μεγάλη για να γίνει κατοικήσιμο το χωριό αυτό.
Η 2η εκδοχή θέλει να παίρνει το σημερινό του όνομα από το εξής γεγονός: Ερχόμενοι οι Τούρκοι από πάνω από τον λόφο προς τα εδώ είπαν ¨μπολντούρ¨ που σημαίνει στα ελληνικά ¨πάλι¨. Μ’ αυτή τη λέξη εννοούσαν πως πάλι βρήκαν μπροστά τους τούρκικο χωριό. Το τούρκικο όνομα του χωριού ήταν "Μπουλντούρκιοϊ" ή 'Μπουλντούρκιο (Τουρκικά: Buldurköy < bul(mak)=βρίσκω dur(mak)=μένω köy=χωριό) που σύμφωνα με μία άποψη σήμαινε "Βρήκαμε χωριό για εγκατάσταση (για να μείνουμε)".
Αξιοθέατα και εκδηλώσεις
Σύσσωμο το χωριό διοργανώνει πανηγύρι στις 15 Αυγούστου κάθε έτους, ανήμερα της Κοιμήσεως της Θεοτόκου, στην οποία και είναι αφιερωμένη η εκκλησία του χωριού. Η τοπική πανήγυρη πραγματοποιείται από το έτος 1961. Κάθε 17 Ιουλίου την ημέρα εορτής της Αγίας Μαρίνας, λίγο έξω ανατολικά του χωριού, δεσπόζει ένα μικρό γραφικό εκκλησάκι, όπου την ημέρα της γιορτής της Αγίας Μαρίνας, όλοι οι κάτοικοι του χωριού καθώς και από τα γύρω χωριά συγκεντώνονται εκεί, όπου πραγματοποιείται θεία Λειτουργία.
Θρύλοι
Νότιο-Ανατολικά του χωριού υπάρχει ένα βουνό, με έντονη βλάστηση. Λέγεται πώς στο βουνό αυτό υπάρχει μια τεράστια σιδερένια πόρτα, που όποιος ανοίξει αυτήν την πόρτα θα πλημμυρίσει όλος ο οικισμός.
Δημογραφικά στοιχεία
Παρατηρούμε ότι κατά τα έτη 1961-2011 σημειώθηκε μείωση του πληθυσμού κατά 62,29% που οφείλεται κατά κύριο λόγο στην εξωτερική και την εσωτερική μετανάστευση.
Πηγές
Κατηγορία:Χωριά του νομού Έβρου Κατηγορία:Δήμος Ορεστιάδας
Παρκ Τσαν-γουκ
Ο Παρκ Τσαν-γουκ (Χάνγκουλ: 박찬욱, 23 Αυγούστου 1963) είναι Νοτιοκορεάτης σκηνοθέτης, σεναριογράφος και παραγωγός του κινηματογράφου, ο οποίος αναγνωρίζεται διεθνώς ως μία από τις σπουδαιότερες προσωπικότητες του σινεμά της χώρας του. Στις ταινίες του μελετά κυρίως τη φύση της βίας και την ανάγκη για εκδίκηση, καθώς και άλλα θέματα, όπως η διαίρεση της Κορέας, ο φεμινισμός και η ομοφυλοφιλία. Είναι γνωστός για την άτυπη Τριλογία της εκδίκησης (Η τελευταία εκδίκηση – 2002, Oldboy – 2003, Η εκδίκηση μιας κυρίας – 2005), τη Δίψα (2009) και την Υπηρέτρια (2016). Ο Παρκ έχει βραβευτεί σε πολλά περίβλεπτα φεστιβάλ κινηματογράφου, συμπεριλαμβανομένων των Καννών, της Βενετίας και του Βερολίνου.
Πρώτα χρόνια
Ο Παρκ γεννήθηκε το 1963 στη Σεούλ. Γιος πανεπιστημιακού καθηγητή, μεγάλωσε σε μία σχετικά ευκατάστατη οικογένεια, με έντονες καλλιτεχνικές ανησυχίες. Τελειώνοντας το σχολείο, έγινε φοιτητής φιλοσοφίας στο Καθολικό Πανεπιστήμιο Σόγκανγκ. Στη διάρκεια των σπουδών του, έγινε ένθερμος θεατής ταινιών. Οι προβολές ταινιών του Άλφρεντ Χίτσκοκ από την κινηματογραφική λέσχη του πανεπιστημίου αποτέλεσαν καθοριστικό γεγονός, καθώς αποφάσισε να γίνει σκηνοθέτης. Μεγαλώνοντας στη δεκαετία του 1980, μια ιδιαίτερα ταραχώδη περίοδο για τη Νότια Κορέα, ο Παρκ έζησε τη βία του δικτατορικού καθεστώτος του Τσουν Ντου-χουάν, κάτι που, σύμφωνα με τον ίδιο, διαμόρφωσε τη φαντασία του.
Πρώτες ταινίες
Ο Παρκ είναι αυτοδίδακτος, καθώς στην Κορέα του 1980 δεν υπήρχε συστηματική εκπαίδευση πάνω στον κινηματογράφο. Η πρώτη του κινηματογραφική εμπειρία ήρθε το 1988, όταν δούλεψε ως βοηθός σκηνοθέτη για την ταινία Ggamdong. Έκανε το σκηνοθετικό του ντεμπούτο το 1992, με την ταινία The Moon Is... the Sun's Dream, σε σενάριο του ίδιου. Τρία χρόνια αργότερα, ακολούθησε το Trio. Αυτές οι ταινίες δεν έτυχαν μεγάλης αποδοχής και ο Παρκ αναγκάστηκε να εργαστεί για ένα διάστημα ως κριτικός κινηματογράφου σε περιοδικά. Μάλιστα, επέλεγε να αρθρογραφήσει για ταινίες λιγότερο γνωστές στο κοινό και έγινε γνωστός για τη λεπτομερή ανάλυσή τους και για τα καλογραμμένα του κείμενα. Το διάστημα αυτό, έστειλε πολυάριθμες ιδέες και σενάρια σε εταιρείες παραγωγής, χωρίς ωστόσο να βρίσκει γίνονται δεκτές.
Το 2000, ο Παρκ σκηνοθέτησε το Joint Security Area, ένα θρίλερ διαδραματιζόμενο στην αποστρατικοποιημένη ζώνη μεταξύ Νότιας και Βόρειας Κορέας. Επρόκειτο για τη μεγαλύτερη εμπορική επιτυχία στην μέχρι τότε ιστορία της χώρας, με σχεδόν 6 εκατομμύρια θεατές. Μαζί με ταινίες άλλων σκηνοθετών, όπως το Shiri (1999), που κατείχε το ρεκόρ μέχρι το προηγούμενο έτος, σήμανε μια νέα εποχή στον κινηματογράφο της Νότιας Κορέας, με υψηλότερες επενδύσεις και στόχευση ενός ευρύτερου κοινού. Παράλληλα, ήταν η πρώτη ταινία του Παρκ που έγινε γνωστή και εκτός αυτής, αφού προβλήθηκε σε αρκετά διεθνή φεστιβάλ και προτάθηκε για τη Χρυσή Άρκτο στο Φεστιβάλ του Βερολίνου.
Η «Τριλογία της Εκδίκησης» και διεθνής αναγνώριση
Η επιτυχία του Joint Security Area έδωσε στον Παρκ μεγαλύτερη καλλιτεχνική ελευθερία. Το 2002 σκηνοθέτησε και έγραψε το σενάριο για την Τελευταία Εκδίκηση, πρώτο μέρος της επονομαζόμενης «Τριλογίας της Εκδίκησης». Η ταινία δίχασε τους κριτικούς και δεν τα πήγε καλά στο box office. Θεωρείται η πιο ακατέργαστη από τα τρεις ταινίες της τριλογίας. αριστερά|μικρογραφία|240x240εσ|Ο Παρκ στο Φεστιβάλ Καννών, το 2009Παρά την εμπορική αποτυχία, ο Παρκ άρχισε να σχεδιάζει την επόμενη ταινία του, το Oldboy. Πριν ακόμα αρχίσουν τα γυρίσματα, σε μια συνομιλία του με τον πρωταγωνιστή Τσόι Μιν-σικ, ο Παρκ ισχυρίστηκε ότι το Oldboy θα ήταν μια περισσότερο εμπορική ταινία, αλλά δυστυχώς, για το λόγο αυτό, δε θα μπορούσε ποτέ να φτάσει σε διαγωνισμό υψηλού επιπέδου, σαν των Καννών. Κατά ειρωνεία της τύχης, η ταινία προβλήθηκε σε διάφορα φεστιβάλ ανά τον κόσμο, μεταξύ των οποίων και στις Κάννες, όπου προτάθηκε για το Χρυσό Φοίνικα και κέρδισε το Μεγάλο Βραβείο. Το Oldboy κατέχει εξέχουσα θέση στο σινεμά της Νότιας Κορέας, καθώς προσέλκυσε το ενδιαφέρον του δυτικού κοινού σε αυτό.
Το 2004 ο Παρκ συμμετείχε στην ανθολογία τρόμου Νοσηρή τριλογία, μαζί με τον Φρούιτ Τσαν από το Χονγκ Κονγκ και τον Ιάπωνα Τακάσι Μίικε. Τόσο η ταινία στο σύνολό της, όσο και η ιστορία του Παρκ μεμονωμένα, απέσπασαν πολύ καλές κριτικές.
Η «Τριλογία της Εκδίκησης» έκλεισε με την ταινία Η εκδίκηση μιας κυρίας (2005). Μολονότι δεν έλαβε τόση δημοσιότητα όσο το Oldboy, ήταν υποψήφια για το Χρυσό Λέοντα στο Φεστιβάλ της Βενετίας. Στο τρίπτυχο συνολικά, τα όρια μεταξύ του θύτη και του θύματος θολώνουν, ενώ το προκλητικό ύφος χρησιμοποιείται για να θέσει ηθικά ερωτήματα πάνω στο θέμα της εκδίκησης. Το 2005, στο 46ο Φεστιβάλ Κινηματογράφου Θεσσαλονίκης διοργανώθηκε αφιέρωμα στον Παρκ Τσαν-γουκ, στο πλαίσιο του οποίου προβλήθηκαν οι ταινίες της Τριλογίας της εκδίκησης: Η τελευταία εκδίκηση, Oldboy και Η εκδίκηση μιας κυρίας.
Το 2009 ο Παρκ σκηνοθέτησε τη Δίψα, η οποία έχει χαρακτηριστεί ως ένα «νουάρ με σήριαλ κίλερ βαμπίρ». Η ταινία έλαβε πολύ καλές κριτικές και απέσπασε το Βραβείο της Επιτροπής στο Φεστιβάλ των Καννών. Μετά την ολοκλήρωση της ταινίας, ο Παρκ σκόπευε να γυρίσει ένα ριμέικ της ταινίας Το τσεκούρι του Κώστα Γαβρά, αποφασίζοντας εν τέλει να αφοσιωθεί σε άλλα πρότζεκτ, ενώ ήταν ένας από τους υποψήφιους σκηνοθέτες για το κατασκοπικό Κι ο κλήρος έπεσε στον Σμάιλι. Το 2011, μαζί με τον νεότερο αδελφό του Τσαν-κυόνγκ, o Παρκ γύρισε τη διάρκειας 30 περίπου λεπτών Night Fishing, χρησιμοποιώντας αποκλειστικά το iPhone 4, και συμμετείχε στο Φεστιβάλ του Βερολίνου, κερδίζοντας τη Χρυσή Άρκτο Καλύτερης Ταινίας Μικρού Μήκους.
Stoker και Η Υπηρέτρια
Το ψυχολογικό θρίλερ Stoker (2013) ήταν η πρώτη αγγλόφωνη ταινία του Παρκ. Το σενάριο ήταν γραμμένο από τον Γουέντγουορθ Μίλλερ, ενώ οι πρωταγωνιστικοί ρόλοι ανήκαν στους Μία Γουασικόφσκα, Μάθιου Γκουντ και Νικόλ Κίντμαν. Παρότι το σενάριο θεωρήθηκε σε γενικές γραμμές μέτριο, η σκηνοθεσία του Παρκ έλαβε εξαιρετικές κριτικές. Την ίδια περίοδο, ο Παρκ εκτέλεσε χρέη παραγωγού για το επιτυχημένο Snowpiercer του Μπονγκ Τζουν-χο.μικρογραφία|280x280εσ|Η κριτική επιτροπή του 70ού Φεστιβάλ ΚαννώνΤον Σεπτέμβριο του 2014 γνωστοποιήθηκε ότι η επόμενη ταινία του Παρκ θα βασιζόταν στο μυθιστόρημα Η κλέφτρα (Fingersmith) της Βρετανίδας συγγραφέως Σάρα Γουότερς. Η υπηρέτρια (2016), που λαμβάνει χώρα στην κατεχόμενη από τους Ιάπωνες Κορέα των αρχών του 20ού αιώνα, έλαβε εξαιρετικές κριτικές και έχει χαρακτηριστεί ως μία από τις καλύτερες ταινίες του Παρκ.
Τον Μάιο του 2017, ο Παρκ ήταν μέλος της κριτικής επιτροπής του 70ού Φεστιβάλ των Καννών, στην οποία προέδρευε ο Πέδρο Αλμοδόβαρ. Το Νοέμβριο του ίδιου έτους, έγινε γνωστό ότι θα σκηνοθετήσει μια σειρά έξι επεισοδίων για το BBC, βασισμένο στο βιβλίο Η μικρή τυμπανίστρια του Τζον λε Καρρέ.
Στυλ και επιρροές
Πολλές ταινίες του Παρκ χαρακτηρίζονται από έντονη βία και χρήση μαύρου χιούμορ, αλλά και την ύπαρξη φιλοσοφικών ερωτημάτων. Η «Τριλογία της Εκδίκησης» έχει συγκριθεί με την αρχαία ελληνική τραγωδία και ιδιαίτερα με τα θεατρικά του Αισχύλου. Χρησιμοποιεί παράξενες γωνίες λήψεις και δίνει μεγάλη προσοχή στις λεπτομέρειες κάθε πλάνου. Σύμφωνα με τη Νικόλ Κίντμαν, είναι τελειομανής σε βαθμό που θυμίζει τον Στάνλεϊ Κιούμπρικ.
Οι επιρροές του Παρκ εντοπίζονται όχι μόνο στον χώρο του κινηματογράφου, αλλά και της λογοτεχνίας. Οι κυριότεροι σκηνοθέτες που έχουν επηρεάσει τη δουλειά του είναι οι Άλφρεντ Χίτσκοκ, Ρόμαν Πολάνσκι, Ίνγκμαρ Μπέργκμαν και Κιμ Κι-γιουνγκ, ενώ έχει εκφράσει τον θαυμασμό του και για ταινίες των Λουκίνο Βισκόντι, Έιμπελ Φεράρα και Ατόμ Εγκογιάν. Σε συνέντευξή του το 2004, ο Παρκ ανέφερε τους Σοφοκλή, Ουίλλιαμ Σαίξπηρ, Φραντς Κάφκα, Φιοντόρ Ντοστογιέφσκι, Εμίλ Ζολά, Ονορέ ντε Μπαλζάκ, Σταντάλ, Ρότζερ Ζελάζνυ, Φίλιπ Κ. Ντικ και Κουρτ Βόνεγκατ ως μερικούς από τους αγαπημένους του λογοτέχνες.
Προσωπική ζωή
Κατά τις σπουδές του στο Πανεπιστήμιο Σόγκανγκ, ο Παρκ γνώρισε τη μέλλουσα σύζυγό του και παντρεύτηκαν στα τέλη της δεκαετίας του 1980. Ωστόσο, την εποχή εκείνη η εργασία στον τομέα του κινηματογράφου δεν ήταν προσοδοφόρα και ο Παρκ αναγκάστηκε να πει στην πεθερά του ότι θα γινόταν πανεπιστημιακός καθηγητής.
Τον Οκτώβριο του 2016, η κυβέρνηση της Παρκ Γκέουν-χε έχει κατηγορηθεί για την ύπαρξη ενός εγγράφου εκατό σελίδων, στο οποίο απαγορεύεται η χρηματοδότηση σε 9.473 καλλιτέχνες, λόγω της υποστήριξης αυτών στον Μουν Τζε-ιν, πολιτικό αντίπαλο της Παρκ. Μεταξύ των ονομάτων που εμπεριέχονταν στη λίστα ήταν πολλές προσωπικότητες του νοτιοκορεάτικου σινεμά, μεταξύ των οποίων οι Παρκ Τσαν-γουκ, Κιμ Τζι-γουν, Κιμ Κι-ντουκ και Σονγκ Κανγκ-χο.
Εξωτερικοί σύνδεσμοι
Κατηγορία:Νοτιοκορεάτες σκηνοθέτες κινηματογράφου Κατηγορία:Νοτιοκορεάτες παραγωγοί ταινιών
Λούκας Ζάρεκ
Ο Λούκας Ζάρεκ (γεννημένος στις 22 Φεβρουαρίου 1990) είναι Πολωνός επαγγελματίας πετοσφαιριστής. Έχει ύψος 200εκ και αγωνίζεται στη θέση του διαγώνιου αλλά και του ακραίου.
Καριέρα
Αν και γεννημένος στην Πολωνία, ο Λούκας Ζάρεκ βρέθηκε από πολύ μικρή ηλικία στην Ελλάδα και στα 17 του εισήχθη στις ακαδημίες του Παναθηναϊκού, στις οποίες παρέμεινε για ένα χρόνο καθώς το 2008 μεταπήδησε στον ΆΡΗ Θεσσαλονίκης.
Το 2009 μετεγγράφη στον ΑΟΝΣ Μίλωνα, ενώ το 2010 μεταπήδησε στον Ολυμπιακό Πειραιώς, με τον οποίο μάλιστα κατέκτησε το εγχώριο νταμπλ του 2011. Μετά το τέλος της αγωνιστικής περιόδου 2010-11, ο Ζάρεκ πήρε μεταγραφή στον Παμβοχαϊκό, στον οποίο ωστόσο παρέμεινε για μόλις ενα χρόνο.
Το 2012 αποφάσισε να επιστρέψει στην Πολωνία και να συνεχίσει την καριέρα του στην τοπική Όλστιν. Επόμενος σταθμός στην καριέρα του αποτέλεσε η γερμανική Μπουλ, ωστόσο το 2014 επέστρεψε για ακόμα μια φορά στην Πολωνία καθώς μετεγγράφη στη Βάρτα Ζαβιέρτσιε.
Στην πολωνική ομάδα παραμένει μέχρι και σήμερα.
Πηγές
Κατηγορία:Πολωνοί πετοσφαιριστές Κατηγορία:Πετοσφαιριστές ΟΣΦΠ Κατηγορία:Πετοσφαιριστές Άρη Κατηγορία:Πετοσφαιριστές ΠΑΟ
Κατωχώρι Λευκάδας
Το Κατωχώρι είναι χωριό της Λευκάδας το οποίο αποτέλεσε έδρα του Δήμου Ελλομενου. ο Δήμος Ελλομένου χρησιμοποιεί για πρώτη φορά το έμβλημα (μισή πλώρη πλοίου-τριήρους) του πρώτου δημιουργηθέντος Δήμου Ελλομένου, που ιδρύθηκε το 1866 με Βασιλικό Διαταγμα και περιελάμβανε τα χωριά Κατωχώρι (έδρα του Δήμου), Βλυχό, Άλατρο, Χαραδιάτικα, Νεοχώρι, Φτερνό, Πόρος. Την περίοδο 1866 -1870 το χωριό είχε τον πρώτο δήμαρχο του, τον Χρήστο Παπακωστόπουλο. Ο πρώτος αυτός Δήμος καταργήθηκε το 1914 επι Ελευθερίου Βενιζελου. Από το 1903 μέχρι το 1932 το κατωχώρι ήταν μέσα στα οχτώ μεγαλύτερα σε πληθυσμό χωριά του νησιού. Ο πληθυσμος εφτασε τους 1005 κατοικους εν ετη 1907. Το 1926 στο σχολείο φοιτούσαν 80 αγόρια.
Κατά την απογραφή του 2011 οι κάτοικοί του ήταν 138. Στο χωριό υπάρχουν δέκα εκκλησίες. Στο κέντρο του χωριού δεσπόζει ο Άγιος Δημήτριος, επίσης ο Άγιος Χαράλαμπος, ο Άγιος Νικόλαος, η Αγία Αικατερίνη (που ειναι και το νεκροταφειο) και αλλες.
Οικογενειακά επίθετα στο χωριό είναι τα Καββαδάς,Σκλαβενίτης,Κακωνάς,Πολίτης,Παπακωστόπουλος,Πάλμος και άλλα.
Αυτούσιο σώζεται το αρχοντικό του Κόντε Καββαδά απο το 1700, ο οποίος διετέλεσε πρώτος Έπαρχος του νησιού της Λευκάδας.
Κατηγορία:Χωριά της Λευκάδας
Πανεπιστημιούπολη της Μπάνια Λούκα
Το Ινστιτούτο Γενετικών Πόρων του Πανεπιστημίου της Μπάνια Λούκα διαχειρίζεται μία περιοχή έκτασης 273.817 τ.μ. που έχει κηρυχθεί ως προστατευόμενη τοποθεσία από το 2012. Είναι ένα μνημείο φυσικής κληρονομιάς που περιλαμβάνει πάνω από 75 είδη δέντρων. Στον Βοτανικό Κήπο του Πανεπιστημίου λειτουργεί ένα δενδροκομείο, έκτασης 3,5 εκταρίων, όπου έχουν καλλιεργηθεί πάνω από 46 είδη ενδημικών δέντρων, μεταξύ των οποίων 18 ποικιλίες μηλιάς και 13 ποικιλίες αχλαδιάς. Το Πάρκο έχει μεγάλη αισθητική αξία, προσφέρεται για εκπαιδευτικές εκδρομές, και η βλάστησή του περιλαμβάνει αρκετά ιδιαίτερα είδη, όπως: Σερβικές ελάτες, γιγαντιαίες ελάτες, στενόφυλλους φράξους, φαλακρά κυπαρίσσια, φτελιές, ρουπακοβελανιδιές, κ.α. αριστερά|μικρογραφία|250x250εσ|Η πανεπιστημιούπολη της Μπάνια Λούκα στην περιοχή της αστυνομικής ακαδημίας.
Παραπομπές
Κατηγορία:Σερβική Δημοκρατία της Βοσνίας
Τζον Κράιερ
Ο Τζόναθαν Νάιβεν Κράιερ (αγγλικά: Jonathan Niven Cryer, 16 Απριλίου 1965) είναι Αμερικανός ηθοποιός της τηλεόρασης και του κινηματογράφου, σεναριογράφος, παραγωγός και σκηνοθέτης. Περισσότερο γνωστός είναι για τον ρόλο του ως Alan Harper στη σειρά του CBS, Two and a Half Men (2003 - 2012), με την οποία κέρδισε δύο φορές βραβείο Emmy, το 2009 και το 2012. Το 2011, έλαβε το δικό του αστέρι στη Λεωφόρο της Δόξας στο Χόλυγουντ, για την προσφορά του στην τηλεόραση.
Γεννημένος σε οικογένεια του θεάματος, έκανε από μικρή ηλικία ντεμπούτο στον κινηματογράφο ως φωτογράφος στην ταινία No Small Affair (1984). Το 1986, έκανε και την πρώτη του επιτυχία στην ταινία Pretty in Pink. Το 1998, έγραψε το σενάριο, συμμετείχε στην παραγωγή και πρωταγωνίστησε στην ταινία Went to Coney Island on a Mission from God... Be Back by Five. Ωστόσο, η μεγάλη του επιτυχία ήρθε το 2003, με την προαναφερθείσα σειρά Two and a Half Men.
Μερικές άλλες ταινίες στις οποίες συμμετείχε ο Κράιερ ήταν το Superman IV: The Quest for Peace (1987), το Hot Shots! (1991) και το Shorts (2009). Ενώ στην τηλεόραση είχε εμφανιστεί σε σειρές όπως το Supergirl, Arrow, το Batwoman, το The Flash και το Legends of Tomorrow ως Lex Luthor  σε όλες.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί φωνής Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Δήμος Θερμαϊκού
Ο Δήμος Θερμαϊκού είναι δήμος της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης το 2011. Προέκυψε από τη συνένωση των προϋπαρχόντων δήμων Επανομής, Νέας Μηχανιώνας και Θερμαϊκού. Η έκταση του νέου Δήμου είναι 131,36 τετραγωνικά χιλιόμετρα και ο πραγματικός πληθυσμός του 50.264 κάτοικοι σύμφωνα με την τελευταία απογραφή του 2011. Έδρα του νέου δήμου ορίστηκε η Περαία και ιστορική έδρα η Επανομή.
Σύμφωνα με τα επίσημα αποτελέσματα της απογραφής του πληθυσμού το 2021 (ΦΕΚ Τεύχος B’ 6951/30.12.2022 ) ο αριθμός των κατοίκων του Δήμου Θερμαϊκού ανέρχεται στους 35.668.
Ρομά
Οι Ρομά της περιοχής Τσαΐρια της Περαίας είχαν συμμετάσχει πρώτη φορά στην απογραφή του 2011. Το 2019 ο Δήμος Θερμαϊκού είχε ζητήσει την απομάκρυνση όσων Ρομά διαμένουν στην περιοχή Τσαΐρια της Περαίας. Το 2020 το Ειρηνοδικείο Θεσσαλονίκης ακύρωσε το πρωτόκολλο διοικητικής αποβολής των Ρομά από τα Τσαϊρια που είχε αποφασίσει ο Δήμος.
Πηγές
Κατηγορία:Δήμοι του νομού Θεσσαλονίκης Κατηγορία:Δήμοι της Περιφέρειας Κεντρικής Μακεδονίας
Προσήνεμος
Προσήνεμος είναι ο προσβαλλόμενος από ανέμους.
Στη ναυτική ορολογία προσήνεμος ή προσήνεμη πλευρά λέγεται συνήθως η πλευρά  του πλοίου, ή οποιουδήποτε σκάφους, λέμβου κλπ, κατά το χρόνο που  προσβάλλεται από τον υφιστάμενο άνεμο ή τον κυματισμό (ως προϊόν του ανέμου). Ακριβώς, κατά τον ίδιο αυτό χρόνο και κατ΄ αντίθεση, η  άλλη πλευρά του πλοίου καλείται υπήνεμος ή υπήνεμη πλευρά όπου και φέρεται ως προστατευμένη πλευρά.
Από την υπήνεμη πλευρά του πλοίου γίνεται η χρήση των σωστικών μέσων, η προσέγγιση των ναυαγών ή είναι δυνατή η ασφαλής προσέγγιση λέμβων.
Όταν χαρακτηρίζεται ένας όρμος ως υπήνεμος θα πρέπει πάντα να προσδιορίζεται και για ποιας διευθύνσεως ανέμων τυγχάνει τέτοιου χαρακτήρα, ειδικότερα όταν γίνεται περιγραφή και δεν συνοδεύεται με χάρτη. Η ορολογία μπορεί να χρησιμοποιηθεί αντίστοιχα και για βουνά, όπου προσήνεμη είναι η πλευρά του βουνού που είναι εκτεθειμένη στον άνεμο και υπήνεμη η πλευρά που προστατεύεται από το βουνό. Κατηγορία:Ναυτική τέχνη
Οργανισμός Σχολικών Κτιρίων
Ο Οργανισμός Σχολικών Κτιρίων ΑΕ (ΟΣΚ ΑΕ) ήταν κατασκευαστικός φορέας του Δημοσίου αρμόδιος για την ανέγερση δημόσιων εκπαιδευτικών υποδομών και τον εξοπλισμό τους. Το 2013 συγχωνεύθηκε με άλλους δημόσιους κατασκευαστικούς οργανισμούς (Δημόσια Επιχείρηση Ανέγερσης Νοσηλευτικών Μονάδων, ΔΕΠΑΝΟΜ, και όχι μόνον). προϊόν της συγχώνευσης είναι ένας ενιαίος κατασκευαστικός φορέας δημόσιων κτιριακών υποδομών (συμπεριλαμβανομένων και των σχολείων), η εταιρεία Κτιριακές Υποδομές ΑΕ (ΚτΥπ ΑΕ).
Τα πρώτα πέντε χρόνια λειτουργίας (1962 - 1967)
Ο Οργανισμός Σχολικών Κτιρίων ιδρύθηκε το 1962 με αρχική διάρκεια πέντε (5) έτη και σκοπό την κάλυψη των μεγάλων ελλείψεων της χώρας σε σχολικές υποδομές λόγω των οποίων υπήρχε πρόβλημα αναλφαβητισμού. Ο νέος οργανισμός στελεχώθηκε από 50 υπαλλήλους.
Σε αυτήν την πρώτη φάση ο ΟΣΚ κατασκεύασε στην ύπαιθρο ολιγοθέσια σχολεία πρωτοβάθμιας εκπαίδευσης, ενώ στις εξασφάλισε ως επί το πλείστον οικόπεδα για την ανέγερση και δημοτικών και γυμνασίων σχολείων. Επίσης, ανέλαβε να εκσυγχρονίσει την επίπλωση των σχολικών μονάδων και να εφοδιαστούν με τα απαραίτητα μέσα για τα μαθήματα της γεωγραφίας, της ανθρωπολογίας, της φυσικής, της χημείας και της γυμναστικής.
Το μεταβατικό στάδιο (1967 - 1984)
Οι μετακινήσεις των πληθυσμών προς τα αστικά κέντρα δημιουργούσαν ολοένα αυξανόμενες και διαφοροποιούμενες ανάγκες για σχολικές υποδομές. Ο οργανισμός έπαψε να έχει προσωρινό χαρακτήρα και μεταβλήθηκε σε κύριο φορέα υλοποίησης της πολιτικής δημιουργίας σχολικής στέγης. Οι υπάλληλοι έφθασαν τους 300.
Νέες αρμοδιότητες του ΟΣΚ (1984-1994 & 1994-1998)
Το 1984, ο ΟΣΚ ανέλαβε ως κύρια αρμοδιότητα τα έργα στο λεκανοπέδιο της Αττικής, ενώ η κατασκευή σχολικών μονάδων στους υπόλοιπους Νομούς ανατέθηκε στις Διευθύνσεις Τεχνικών Υπηρεσιών των κατά τόπους αρμόδιων Νομαρχιών. Ο ΟΣΚ συνέχισε να επικουρεί το έργο των Νομαρχιών σε επίπεδο προδιαγραφών, μελετών και χρηματοδοτήσεων.
Το 1994 η αρμοδιότητα για τις επισκευές και συντηρήσεις των σχολείων μεταφέρθηκε στους Οργανισμούς Τοπικής Αυτοδιοίκησης (με τους Ν.1892/90, 1894/90 και 2009/92).
Από τον ΟΣΚ στην "ΟΣΚ ΑΕ" (1998 - 2013)
Το 1998 ο ΟΣΚ μετετράπη από ΝΠΔΔ σε ανώνυμη εταιρεία με σκοπό την εξυπηρέτηση του δημόσιου συμφέροντος με την επωνυμία "Οργανισμός Σχολικών Κτιρίων ΑΕ" (ΟΣΚ ΑΕ), μορφή με την οποία λειτουργούσε έως την προσχώρηση στην εταιρεία Κτιριακές Υποδομές ΑΕ (ΚτΥπ). Αρμοδιότητες της ΟΣΚ ΑΕ από το 1998 έως και τη συγχώνευση ήταν η κατασκευή σχολικών μονάδων στην Αττική και η προμήθεια, αποθήκευση και διανομή του εξοπλισμού των σχολικών μονάδων (π.χ. θρανία, έδρανα, πίνακες κ.λπ.) σε όλη την Ελλάδα. Συχνά κατασκεύαζε επίσης σχολικά κτίρια στην επικράτεια με προγραμματικές συμβάσεις ή ανάλογες υπουργικές αποφάσεις. Εποπτεύουσα αρχή ήταν αρχικά το Υπουργείο Παιδείας και Θρησκευμάτων ενώ αργότερα υπήρχε συνδυαστική εποπτεία και από το Υπουργείο Υποδομών, Μεταφορών και Δικτύων. Το 2013, καταργήθηκε.
Εξωτερικοί σύνδεσμοι
Κατηγορία:Δημόσια Διοίκηση